Gertrud von Le Fort

Gertrud friherrinne von Le Fort (født 11. oktober 1876 i Minden i Tyskland, død 1. november 1971 i Oberstdorf) var en tysk forfatter.

 Liv og virke 
 Bakgrunn 
Gertrud von Le Forts forfedre var protestanter som på grunn av forfølgelser emigrerte fra Nord-Italia og Savoia og bosatte seg i Genève (de var ikke hugenotter). Hennes far, en prøyssisk offiser, Lothar von le Fort, var stasjonert i Minden da Gertrud ble født.

Hun tilbrakte barndommen på familiegodset Boek, nå en ortsteil av Rechlin ved Müritz i Mecklenburg, og i forskjellige garnisonsbyer der hennes far var stasjonert. Frem til hun var 14 ble hun undervist privat i familiehjemmet, delvis av faren. Først etter dette gikk hun på offentlig skole.

Etter at faren døde som storhertuglig kommissær for politisaker i Ludwigslust (1902) foretok Gertrud von le Fort noen reiser i Europa. Av avgjørende betydning for hennes fremtidige liv og virke fikk et opphold i Roma i 1907.

Hun fikk høyere undervisning i Hildesheim og fortsatte å studere ved universitetene i Heidelberg, Marburg og Berlin. Hun flyttet til Bayern i 1918 og bodde i Baierbrunn frem til 1939. Deretter bodde hun i Allgäu.

 Forfatterkarriere 
Selv om hun tidligere hadde publisert noen mindre verk, begynte Le Forts forfatterkarriere egentlig med utgivelsen i 1925 av det posthume arbeidet Glaubenslehre av hennes mentor, Ernst Troeltsch. Hun redigerte dette verket.

I 1926 konverterte hun til katolisismen, som skulle sette et dypt preg på hennes tanke, handling og forfatterskap. Hennes verker (fortellinger, lyrikk, romaner) har dype katolske røtter. 

I 1928 publiserte hun sitt mest kjente verk Das Schweißtuch der Veronika («Veronikas svetteduk»), som hun fulgte opp i 1946 med fortsettelsesfortellingen Der Kranz der Engel («Englenes krans»). I Die Letzte am Schaffott («Den siste på skafottet», 1932) behandlet hun skjebnen til karmelittnonnene som ble henrettet under den franske revolusjon. Georges Bernanos dramatiserte materialet under tittelen «Den benådede frykt», som operaen Dialogues des carmélites av Francis Poulenc bygger på. 

Hennes forestillinger om et «kristelig hellig tysk rike» og katolisismen står i krass motsetning til nasjonalsosialismens ideologi.Ernst Klee: Das Kulturlexikon zum Dritten Reich. Wer war was vor und nach 1945, S. Fischer, Frankfurt am Main 2007, s. 357. 

Blant øvrige verker er Hymnen an die Kirche (1924), Hymnen an Deutschland (1932), Die Magdeburgische Hochzeit (1938) og Am Tor des Himmels (1954).

von Le Fort var en av de mest betydningsfulle katolske forfattere i det 20. århundre.

 Verker 

 Lyrikk 
 Hymnen an die Kirche, 1924; 
 Hymnen an Deutschland, 1932; 
 Gedichte, 1949 (utvidet 1953 og 1970)

 Romaner 
 Das Schweißtuch der Veronika, 1928;
 Der Papst aus dem Ghetto, 1930
 Die Magdeburgische Hochzeit, 1938
 Der Kranz der Engel, 1946 (Del II av Das Schweißtuch der Veronika)

 Fortellinger 
 Die Letzte am Schafott, 1931
 Das Reich des Kindes, 1934
 Die Opferflamme, 1938;
 Die Abberufung der Jungfrau von Barby, 1940
 Das Gericht des Meeres, 1943
 Die Consolata, 1947
 Die Töchter Farinatas, 1950
 Das Vöglein der Theres, 1950
 Plus Ultra, 1950
 Gelöschte Kerzen, 1953
 Am Tor des Himmels, 1954
 Die Frau des Pilatus, 1955;
 Der Turm der Beständigkeit, 1957
 Die letzte Begegnung, 1959
 Das fremde Kind, 1961
 Die Tochter Jephthas, 1964
 Das Schweigen, 1967
 Der Dom, 1968
 Unsere liebe Frau vom Carneval, 1975

 Selvbiografisk 
 Aufzeichnungen und Erinnerungen, 1951
 Hälfte des Lebens, 1965.

 Essays 
 Die ewige Frau, 1934
 Die Frau und die Technik, 1959
 Woran ich glaube und andere Aufsätze, 1968

 Utgivervirksomhet 
 Ernst Troeltsch, Glaubenslehre. Nach Heidelberger Vorlesungen aus den Jahren 1911 und 1912

 Litteratur 
 Emil Bergs, Das Menschenbild von Gertrud von Le Fort und die christliche Mystik; Dissertasjon, Bonn 1949.
 Roswitha Goslich: Orientierungssuche im Zeitalter der Angst Gertrud von Le Forts Weg zur Mystik. Germanistische Texte und Studien; Bind 71/Olms Verlag 2003

 Referanser 

 Eksterne lenker 



  Gertrud-von-Le-Fort-Gesellschaft
  Biografi på tysk om Gertrud von Le Fort
  litlinks.it – lyrikk

Kategori:Tyske forfattere
Kategori:Tyskspråklige forfattere
Kategori:Personer fra Landkreis Mecklenburgische Seenplatte
Kategori:Personer fra Minden